Diari Oficial de la Generalitat Valenciana


Sumari del DOGV 3045, del 29-07-1997 (1997/8828)

ORDRE de 19 de juny de 1997, del conseller d'Ocupació, Indústria i Comerç, per la qual es regulen els preus públics per la venda de determinades publicacions.
--------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1997/06/19/(1)/dof/vci/html**

### Dades del document

Número de DOGV
:   3045

Data del DOGV
:   29-07-1997

Secció del DOGV
:   DISPOSICIONS GENERALS

Número del document
:   1997/8828


Data del document
:   19-06-1997

Organisme emissor
:   Conselleria d'Ocupació, Indústria i Comerç

Tipus de document
:   Ordre

ORDRE de 19 de juny de 1997, del conseller d'Ocupació, Indústria i Comerç, per la qual es regulen els preus públics per la venda de determinades publicacions.  
El Decret 73/1991, de 13 de maig, del Consell de la Generalitat Valenciana, estableix el règim general aplicable als preus públics de la Generalitat Valenciana, i també el procediment de fixació i aprovació de las quanties d'aquests.  
Per la seua part, els decrets 227/1991, de 9 de desembre, i 159/1992, de 28 de setembre, del Consell de la Generalitat Valenciana, estableixen la relació de béns, serveis i activitats susceptibles de ser retribuïts mitjançant preus públics, entre els quals es troba la venda de publicacions de cada Conselleria.  
Per tot això, d'acord amb el que estableixen l'article 35 e) de la Llei 5/1983, de 30 de desembre, de Govern Valencià, i l'article 3.2 del Decret 73/1991, del Consell de la Generalitat Valenciana, després de l'elaboració prèvia de la memòria economicofinancera, de la qual es desprèn que els preus proposats cobreixen el cost del lliurament de béns que amb aquests es remunera, i vist l'informe favorable de la Direcció General de Tributs i Patrimoni de la Conselleria d'Economia, Hisenda i Administració Pública,  
ORDENE  
Article 1. Objecte  
La finalitat d'aquesta ordre és la regulació del règim aplicable als preus públics que ha de percebre la Conselleria d'Ocupació, Indústria i Comerç per la venda de les publicacions a què fa referència l'article 4 d'aquesta ordre.  
Article 2. Pressupost de pagament  
Constitueix el pressupost de pagament dels preus públics objecte d'aquesta ordre, l'adquisició mitjançant el preu de les publicacions a les quals al·ludeix l'article anterior.  
Article 3. Obligats al pagament  
Són subjectes obligats al pagament dels preus públics regulats en aquesta ordre els adquirents de les publicacions indicades en l'article següent.  
Article 4. Quanties  
Un. Els preus públics objecte d'aquesta ordre s'exigiran d'acord amb allò que disposa el següent quadre de tarifes.  
 Preu  
Publicació unitari (PTA)  
Electrodomèstics.................................... 2.500  
Factors de competitivitat en el comerç al detall 2.000  
La inversió industrial registrada el 1995....... 1.600  
Dos. Als preus que figuren en l'apartat un anterior, se'ls aplicarà el tipus de l'impost sobre el valor afegit vigent en cada moment.  
Article 5. Exigibilitat i pagament  
U. L'obligació de pagament dels preus públics regulats en aquesta ordre s'originarà quan s'adquirisquen les publicacions a què al·ludeix l'article anterior.  
Dos. No obstant això que disposa l'apartat anterior, en el cas de comandes per correu, telefòniques o mitjançant qualsevol altre mitjà de comunicació, el preu s'exigirà per endavant quan es formule la corresponent sol·licitud, per a la qual cosa caldrà acreditar el pagament anticipat prèviament al lliurament de les publicacions.  
DISPOSICIÓ FINAL  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.  
València, 24 de juny de 1997  
El conseller d'Ocupació, Indústria i Comerç,  
DIEGO SUCH PÉREZ


Còpia Permalink ELI